Rauland kirke

Rauland kirke er en korskirke som ligger i Raulandsgrend i Vinje kommune i Telemark fylke. Kirken fungerer som sognekirken til sognet Rauland som er en del av Øvre Telemark prosti; Møsstrond kirke og Øyfjeld kirke er også en del av dette sognet. Det nåværende kirkebygget er bygget i tre og sto ferdig i 1803. Byggmester var Halvor Høgkasin og arkitekt var Jarand Rønjom. Flere kjente telemarkinger ligger gravlagt på den tilhørende kirkegården, inkludert spelemannen Myllarguten (1801-1872) og billedhoggeren Dyre Vaa (1903-1980). Utenfor kirkeplassen står det et minnesmerke for hingsten Førnesbrunen fra sagnet med samme navn. Historie Rauland kirke er plassert på Raulandstrondi ved bredden til innsjøen Totak, på utkanten av Raulandsgrend i Vinje. I førkristen tid ble denne plassen trolig brukt som en hedensk kultplass. Etter kristningen av Norge ble det reist en stavkirke på plassen. Stavkirken på Rauland var i bruk helt fram til 1801 da den ble revet for å gjøre plass for det nye kirkebygget. Dagens kirkebygg ble tegnet av arktitekt Jarand Rønjom fra Åmotsdal og ble oppført av byggmester Halvor Høgkasin. De bygde kirken under oppsyn av Marcus Monrad som var sogneprest i Rauland på den tiden. Det nye bygget, som er en kors-formet trekonstruksjon som har plass til ca. 200 kirkegåere, sto ferdig i 1803. Flere elementer fra den gamle stavkirken ble integrert i det nye kirkebygget, inkludert to jernstøpte krusifikser fra 12-1300 tallet. Kirkeklokken, kollektbøssen, dåpsfatet og flere av lysestakene er også hentet fra den gamle stavkirken. På 1950 tallet ble kirkebygget restaurert i forbindelse med kirkens 150-årsjubileum. Restaureringsarbeidet ble ledet av kunstmaler Kristian Kildal og den lokale maleren Olav Fossli. I 1976 ble minnesmerket Hestedokki oppført på den antatte gravplassen til hingsten Førnesbrunen fra sagnet om samme navn. Minnesmerket består av en bautastein med et relieff av Førnesbrunen laget av billedhogger Tor Vaa. I 1984 ble kirken modernisert med et nytt danskbygd orgel og på 90 tallet ble det for første gang installert elektriske lys inne i kirken. I forbindelse kirkens 200-års jubeleum i 2003 publiserte Rauland sokneråd boken Kyrkja på Raulandsstrondi, skrevet av Øystein og Åsta Kostveit. Litteratur Kostveit, Åsta Østmoe og Kostveit, Øystein (2002). Kyrkja på Raulandsstrondi. Rauland. CS1-vedlikehold: Flere navn: forfatterliste (link) Sørmoen, Oddbjørn og Havran, Jiri (2001). Kirker i Norge, bind 2: 1700-tallet. Skjønnhetens århundre. Oslo: ARFO. s. 120-123. ISBN 978-82-91399-10-2. CS1-vedlikehold: Flere navn: forfatterliste (link) Henriksveen, Herman, red. (1986). Kirker i Telemark. Stathelle: Flora forlag. s. 178-179. ISBN 82-90695-00-4. Referanser Eksterne lenker (no) «Rauland kirke». Kirkesøk. Den norske kirke. Vinje kyrkjelege fellesråd (no) «Rauland kirke». Kulturminnesøk. Riksantikvaren – Direktoratet for kulturminneforvaltning.